Bjørn Tore Ødegården

Bjørn Tore Ødegården (født 11. juni 1970) er en norsk politiker (Ap) fra Kongsberg i Buskerud.

Han har politisk erfaring fra 1984 innenfor Arbeidernes ungdomsfylking og fra 1990 i Arbeiderpartiet. Han har bakgrunn fra forskjellige stillinger i LO, AUF, Arbeiderpartiet, som frilansjournalist tilknyttet avisa Fremtiden, senere Drammensavisa, Naturvernforbundet og som seksjonsleder for utvikling og anlegg i Kongsberg kommune. 

Ved fylkestingsvalget i 2003 ble han innvalgt i Buskerud fylkesting. I 2017 ble han oppnevnt til en av Buskerud fylkeskommunes ni medlemmer av Fellesnemda for opprettelse av Viken fylkeskommune, og nestleder i partssammensatt utvalg i fusjonsprosessen mellom Akershus, Buskerud og Østfold fylkeskommuner. Innvalgt som representant i Viken fylkesting ved fylkestingsvalget i 2019.

Han har vært leder i Buskerud Arbeiderparti og medlem av landsstyret i Arbeiderpartiet i perioden 2008–2018. I fylkespolitikken i Buskerud har han hatt utdanningspolitikk som sitt fagområde der han er partiets utdanningspolitiske talsperson, nestleder i hovedutvalget for utdanning og medlem av Yrkesopplæringsnemda. Ved konstituering av Viken fylkeskommunes første fylkesting i oktober 2019 ble Ødegården valgt til leder av samferdselskomiteen. Etter vedtak om å splitte opp Viken fylkeskommune i 2022 valgte fylkestinget han valgt til leder av partssammensatt utvalg for omstillingen som berører over 12000 ansettelsesforhold. Ødegården ble samtidig valgt til nestleder av geografisk utvalg for etablering av nye Buskerud fylkeskommune og leder av fylkesvalgstyret for valget i Buskerud 2023.

 Politiske verv 
 1988–1989: Fylkessekretær LO og AUF i Nordland
 1989–1991: Fylkessekretær LO og AUF i Buskerud
 1990–1991: Leder av ungdomssekretærforeningen AUF/LO
 1991–1993: Leder AUF i Buskerud
 1991–1995: Medlem og leder av Distriktsprogramrådet for NRK Buskerud
 1995–1999: Medlem av Kongsberg kommunestyre
 1995–1999: Medlem av utvalg for helse og sosial Kongsberg kommune
 1995–1999: Medlem av klientutvalget for helse og sosialsaker Kongsberg kommune
 2002–2008: Leder Kongsberg Arbeiderparti 2002 - 2008
 2003–2019: Fylkestingsrepresentant Buskerud
 2003–2019: Medlem av hovedutvalget for utdanning Buskerud; nestleder i to av periodene
 2008–2018: Leder Buskerud Arbeiderparti
 2008–2018: Medlem av landsstyret i Arbeiderpartiet
 2011–2015: Medlem av Distriktsprogramrådet for NRK Østafjells
 2012–2016: Nestleder i Østlandssamarbeidets fagpolitisk utvalg for opplæring, kompetanse og verdiskaping
 2017–2019: Medlem av fellesnemda for etablering av Viken fylkeskommune
2017–2019: Nestleder i partssammensatt utvalg Viken fylkeskommune
 2019–2023: Fylkestingsrepresentant for Viken Arbeiderparti
2019–2023: Leder av samferdselskomiteen i Viken fylkeskommune
2019–2023: Medlem av gruppestyret Viken Arbeiderpartis fylkestingsgruppe
2023–: Fylkestingsrepresentant og medlem av fylkesutvalget Buskerud
 2023–: Medlem av hovedutvalg for næring og innovasjon 
 2023–: Leder av fylkesvalgstyret i Buskerud, valg 2023
 2022–: Nestleder geografisk utvalg Buskerud - Viken fylkeskommunes utvalg for forberedelse av nye Buskerud fylkeskommune
 2022–2023: Gruppeleder for Arbeiderpartiet i geografisk utvalg Buskerud
 2022–2023: Leder av partssammensatt utvalg (PSU) i Viken fylkeskommune

 Referanser 

 Eksterne lenker 

Kategori:Lokalpolitikere i Kongsberg
Kategori:Ap-politikere i Buskerud
Kategori:Tillitsvalgte i AUF